sagorsarker/bangla-wikipedia huggingface dataset:
ফিলিপ নোয়ারে

ফিলিপ নোয়ারে (; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে "সিনেমা পারাদিসো" (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি "ল্য ভিও ফুসিল" (১৯৭৫) ও "লা ভি এ রিঁ দুত্র্‌" (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।
নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি "ম্যাকবেথ" ও "দ্য ম্যারিজ অব ফিগারো" সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন।
নোয়ারের চলচ্চিত্রে অভিষেক হয় "জিজি" চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার "লা পোয়্যাঁত কুর্ত" ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি "জাজি দাঁ ল্য মেত্রো" ছবিতে অভিনয় করেন। জর্জ ফ্রঁজু'র "তেরেস দেকেরোয়া" (১৯৬২) ও তেওফিল গোতিয়ে'র "ল্য কাপিত্যাঁ ফ্রাকাস" ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন।
কাকদ্বীপ বিধানসভা কেন্দ্র

কাকদ্বীপ (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩১ নং কাকদ্বীপ বিধানসভা কেন্দ্রটি কাকদ্বীপ সমষ্টি উন্নয়ন ব্লক এবং বুধখালি এবং নারায়ণপুর গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।
কাকদ্বীপ বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।
তৃণমূল কংগ্রেসের মন্টুরাম পাখিরা তার নিকটতম প্রতিদ্বন্দ্বী সিপিআই (এম) এর মিলন ভট্টাচার্যকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর অশোক গিরি কাকদ্বীপ কেন্দ্র থেকে জয়ী হন, তৃণমূল কংগ্রেসের মন্টুরাম পাখিরাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের মন্টুরাম পাখিরা ২০০১ সালে সিপিআই (এম) এর অশোক গিরিকে পরাজিত করেন। ১৯৯৬ সালে সিপিআই (এম) এর অশোক গিরি কংগ্রেসকে মন্টুরাম পাকিরাকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর হৃষীকেশ মাইতি, ১৯৯১ এবং ১৯৮৭ সালে কংগ্রেসের গৌরিশঙ্কর ভট্টাচার্যকে পরাজিত করেন এবং ১৯৮২ এবং ১৯৭৭ সালে কংগ্রেসের বাসুদেব সৌত্যাকে পরাজিত করেন।
১৯৭২ সালে কংগ্রেসের বাসুদেব সৌত্যা জয়ী হয়। সিপিআই (এম) এর ঋষিকেশ মাইতি ১৯৭১ সালে জয়ী হন। ১৯৬৯ সালে এবং ১৯৬৭ সালে কংগ্রেসের হানসাধওয়াজ ধাড়া জয়ী হন। ১৯৬২ এবং ১৯৫৭ সালে কংগ্রেসের মায়া ব্যানার্জী জয়ী হন।
জেমস পি. অ্যালিসন

জেমস পি অ্যালিসন (জন্ম ৭ আগস্ট ১৯৪৮) একজন মার্কিন অনাক্রম্যবিজ্ঞানী। তিনি এম. ডি. অ্যান্ডারসন ক্যান্সার সেন্টারের অনাক্রম্যচিকিৎসার কার্যনির্বাহী সম্পাদক এবং অনাক্রম্যবিজ্ঞান বিভাগের প্রধান ও অধ্যক্ষ। তার আবিষ্কার প্রাণঘাতী ক্যান্সারের বিরুদ্ধে নব চিকিৎসার সুচনা করে। তিনি ক্যান্সার রিসার্চ ইন্সটিউট বিজ্ঞান পরিষদ কাউন্সিলের পরিচালক। তিনি প্রথম টি-কোষ এন্টিজেন রিসেপ্টর কমপ্লেক্স প্রোটিনকে পৃথক করেন। তিনি ২০১৪ ও ২০১৮ তে তাসাকু হনজো এর সাথে যুগ্নভাবে যথাক্রমে ঔষুধপ্রস্তুত বিজ্ঞানে ট্যাঙ পুরস্কার এবং চিকিৎসা বিজ্ঞানে নোবেল পুরস্কার পান।
তিন ভাইয়ের মধ্যে সবচেয়ে ছোট জেমস অ্যালিসন ৭ আগস্ট ১৯৪৮ সালে জন্মগ্রহণ করেন। তিনি আলবার্ট ও কন্সট্যান্স অ্যালিসনের সন্তান। ৮ম শ্রেণিতে থাকা অবস্থায় তার গণিত শিক্ষককে দেখে তিনি অনুপ্রাণিত হন। তখনি সিদ্ধান্ত নেন বিজ্ঞানের দুনিয়াতেই নিজের পেশা বাছাই করবেন। ১৯৬৯ সালে অ্যালিসন অণুজীববিজ্ঞান শাস্ত্রে বিজ্ঞানে স্নাতক উপাধি লাভ করেন। সেখানে তিনি ডেল্টা কাপ্পা এপসিলন ভ্রাতৃসঙ্ঘের সদস্য ছিলেন। ১৯৭৩ সালে টেক্সাস বিশ্ববিদ্যালয় থেকে তিনি জীববিজ্ঞানের উপর ডক্টরেট উপাধি লাভ করেন। তার ডক্টরাল উপদেষ্টা ছিলেন জি. ব্যারি কিটো।
১৯৮৫ সালে ক্যালিফোর্নিয়া বিশ্ববিদ্যালয়ে ক্যান্সার রিসার্চ পরীক্ষাগারের প্রধান এবং অনাক্রম্যবিজ্ঞান বিভাগের অধ্যক্ষ হিসেবে নিয়োগ পান। ২০০৪ সালে তিনি নিউ ইয়র্ক শহরের মেমরিয়াল স্লোন কেটারিনফ ক্যান্সার সেন্টারে চলে যায় এবং লুডউইগ সেন্টার ফর ক্যান্সার ইমিউনোথেরাপির পরিচালক ও অনাক্রম্যবিজ্ঞান কর্মসূচির প্রধান হন। তিনি ২০১২ সাল পর্যন্ত হাওয়ার্ড হিউজ মেডিক্যাল ইন্সটিউটের তদন্তকারী ছিলেন এবং এরপর এম. ডি. অ্যান্ডারসন ক্যান্সার সেন্টারে ২০১২ সালেই যোগদান করেন। তিনি এম. ডি. অ্যান্ডারসনে অনাক্রম্যবিজ্ঞান বিভাগের প্রধান হিসেবে নিয়োগ পান।
তিনি মার্কিন জাতীয় বিজ্ঞান অ্যাকাডেমি ও মার্কিন চিকিৎসাবিজ্ঞান ইনস্টিটিউটের সদস্য এবং মার্কিন অণুজীববিজ্ঞান অ্যাকাডেমি ও বিজ্ঞানের অগ্রগতি জন্য মার্কিন সংস্থার বিশিষ্ট সভ্য (ফেলো)। তিনি মার্কিন ক্যান্সার গবেষণা ইনস্টিটিউটের বৈজ্ঞানিক উপদেষ্টা পর্ষদের পরিচালক। পূর্বে তিনি মার্কিন অনাক্রম্যবিজ্ঞানী সংঘের সভাপতি ছিলেন।
২০১১ সালে অ্যালিসন জৈবপ্রযুক্তি এবং ঔষধী বিভাগ থেকে জ্যাকব হেসকেল গ্যাবে পুরস্কার এবং মার্কিন অনাক্রম্যবিজ্ঞানী সংঘ সমগ্র জীবনের অর্জনের জন্য সম্মানসূচক পুরস্কার পান। ২০১৩ সালে তিনি যুগ্নভাবে নোভার্টিস পুরস্কার পান। ২০১৪ সালে তিনি জৈব ওষুধ বিভাগ থেকে তাসুকু হনজোর সাথে যুগ্নভাবে ট্যাং পুরস্কার পান। তিনি ন্যাশনাল ফাউন্ডেশন ফর ক্যান্সার রিসার্চ থেকে ক্যান্সার গবেষণায় অবদানের জন্য নবম বার্ষিক সেন্ট গ্রিওরী পুরস্কার পান। ৩ মিলিয়ন ডলার সমমূল্যের ব্রেকথ্রু প্রাইজ ইন লাইভ সায়েন্স পান, অর্জন করেন কানাডা গাইরডনার ইন্টারন্যাশনাল পুরস্কার অর্জন করেন। 
অ্যালিসন এমডি এন্ডারসনে তার সহকর্মী পদ্মমনি শর্মাকে বিবাহ করেন। অ্যালিসনের মা তাঁর ১১ বছর বয়সে লিম্ফোমাতে আক্রান্ত হয়ে মারা যান এবং তার ভাই ২০০৫ সালে প্রস্থিতগ্রন্থির কর্কটরোগে (প্রস্টেট ক্যান্সার) মারা যান। তিনি "চেকপয়েন্ট" নামক অনাক্রম্যবিজ্ঞানী ও অর্বুদবিজ্ঞানী দ্বারা গঠিত ব্যান্ডে হারমোনিকা বাজান। তিনি চেকমেট নামক স্থানীয় ব্যান্ডেও এই বাদ্যযন্ত্রটি বাজান।
দৌলতদিয়া যৌনপল্লি

দৌলতদিয়া যৌনপল্লি বাংলাদেশের সবচেয়ে বড় গণিকালয়। এটি এশিয়ার সবচেয়ে বড় গণিকালয়গুলোর একটি। এখানে প্রায় চার হাজার যৌনকর্মী পতিতাবৃত্তি পেশায় জড়িত।
দৌলতদিয়া পতিতালয়টি বাংলাদেশের রাজবাড়ী জেলার অন্তর্গত গোয়ালন্দ উপজেলায় অবস্থিত। গোয়ালন্দ উপজেলার একটি ইউনিয়ন হলো দৌলতদিয়া। দৌলতদিয়া ফেরিঘাটে পতিতালয়টি অবস্থিত।
বাংলাদেশে অনুমোদিত ১৪টি পতিতালয়ের মধ্যে দৌলতদিয়া পতিতালয় একটি। রাজবাড়ি জেলার দৌলতদিয়া পতিতালয় বাংলাদেশের তথা বিশ্বের সবচেয়ে বড় পতিতালয়গুলোর একটি। ১৯৮৮ সালের দিকে এটি প্রতিষ্ঠিত বলা হলেও উক্ত স্থানে বহুকাল আগে থেকেই পতিতাবৃত্তির সাথে জড়িত ব্যক্তিরা বসবাস করতেন এবং অনুমোদিত ও অবৈধ পতিতালয় হিসেবে বেআইনি ভাবে কার্যক্রম চালিয়ে আসছিলো। বর্তমানে এখানে দাপ্তরিক হিসেবে প্রায় দেড় হাজার যৌনকর্মী বসবাস করেন এবং প্রতিদিন প্রায় ২০০০ থেকে ৩০০০ জন ব্যক্তি এখানে যৌন সেবা নিতে আসেন। দৌলতদিয়ায় ‘মুক্তি মহিলা সমিতি’ নামে পতিতাদের একটি রেজিষ্টার্ড সংগঠন রয়েছে। এই সংগঠনের রিপোর্ট অনুযায়ী বর্তমানে এই পতিতালয়ে পতিতার সংখ্যা প্রায় চার হাজার। এখানে প্রায় তিনশ থেকে সাড়ে তিনশ সর্দারনী রয়েছে। এই সব সর্দারনীর আন্ডারে সর্বনিম্ন ৫ থেকে সর্বোচ্চ ৫০ জন করে পতিতা কাজ করেন। এইসব সর্দারনী বা বাড়িওয়ালীর প্রতিদিনের সর্বনিন্ম আয় ২০ থেকে ২৫ হাজার টাকা। ‍এছাড়াও অবস্থাশালী বাড়িওয়ালীদের আয় দিনে আনুমানিক ২ থেকে ৩ লক্ষ টাকা।
দৌলতদিয়া পতিতালয়টি অনুমোদিত হলেও বিভিন্ন সময় এখানে আইন বহির্ভূত কার্যক্রম যেমন, বেআইনিভাবে জোরপূর্বক কোন মহিলাকে উক্ত পেশায় বাধ্য করা বা নারী পাচারের মত অভিযোগ রয়েছে। পতিতালয়ের অভ্যন্তরে নানা রকম মাদকদ্রব্য বিক্রয় ছাড়াও ঝুকিপূর্ণ ওষুধ সেবন, অপ্রাপ্তবয়স্ক যৌনকর্মী নিয়োগ, তাদের শারীরিক নির্যাতনসহ অনেক অমানবিক ও বেআইনি কার্যক্রম সংগঠিত হওয়ার অভিযোগ রয়েছে।
বিভিন্ন এনজিও এবং সামাজিক সংগঠন বিভিন্ন সময় মন্তব্য করেছে যে, যৌনকর্মীরা এখানে অস্বাস্থ্যকর পরিবেশে বসবাস করে এবং অনেক সময় বিভিন্নভাবে তাদের নির্যাতনের শিকার হতে হয়।
ড্যাগন বিশ্ববিদ্যালয়

ড্যাগন বিশ্ববিদ্যালয় ( ), ইয়াঙ্গুনের উত্তর ড্যাগনে অবস্থিত। এটি মিয়ানমারের বৃহত্তম বিশ্ববিদ্যালয়গুলোর মধ্যে একটি। ১৯৯৩ সালে এই বিশ্ববিদ্যালয়টি প্রতিষ্ঠিত হয়। এখানে পুর্ণ সময়ের, আংশিক সময়ের এবং অনলাইন ছাত্রদের পড়ানো হয়। এই বিশ্ববিদ্যালয়টি লিবারাল আর্টস এবং বিজ্ঞানে স্নাতক এবং মাস্টার ডিগ্রি প্রদান করে। ড্যাগন বিশ্ববিদ্যালয় একটি আইনের স্নাতক ডিগ্রীও দেয় যেটি পুর্ণ সময়ের চার বছরের একটি কোর্স। এটি ইয়াঙ্গুনের উপকণ্ঠে অবস্থিত এবং এই বিশ্ববিদ্যালয়ের ক্যাম্পাসটি দেশের বৃহত্তম ক্যাম্পাসগুলোর মধ্যে একটি।
১৯৯৩ সালে ড্যাগন বিশ্ববিদ্যালয় চালু হয়। এটি ইয়াঙ্গুনের উত্তর-পূর্ব কোণের উত্তর ড্যাগনে প্রতিষ্ঠা করা হয়েছিল। এটি পূর্ব ইয়াঙ্গুনের জেলাগুলোর ছাত্রদের পড়াশোনা করার জন্য তৈরী করা হয়েছিল। মনে করা হয়, এটি সামরিক সরকারের একটি বিশেষ পরিকল্পনা ছিল, যাতে দেশের বিশ্ববিদ্যালয়ের সমস্ত ছাত্ররা সারা দেশের নানা বিশ্ববিদ্যালয় ও কলেজে ছড়িয়ে গিয়ে পড়াশোনা করতে পারে। যেসব ছাত্ররা ইয়াঙ্গুন বিশ্ববিদ্যালয়ে পড়ে, তাদের এরপর ড্যাগন বিশ্ববিদ্যালয়ে পড়তে যেতে হয় বা তারা ইয়াঙ্গুনের দক্ষিণ-পূর্বে থানলিনেরপূর্ব ইয়াঙ্গুন বিশ্ববিদ্যালয়েও পড়তে যেতে পারে।।
ইয়াঙ্গুনের ছাত্র বিক্ষোভের জন্য, ডিসেম্বর ১৯৯৬ সাল থেকে জুলাই ২০০০ সাল পর্যন্ত এই বিশ্ববিদ্যালয়টি বন্ধ ছিল। এই সঙ্গে এই সময়ে দেশের অন্যান্য সব কলা ও বিজ্ঞান বিশ্ববিদ্যালয়গুলিও বন্ধ হয়ে গেছিল।
বার্মিজ বিশ্ববিদ্যালয়ের শিক্ষা ব্যবস্থায় ড্যাগন বিশ্ববিদ্যালয়কে কলা ও বিজ্ঞান বিশ্ববিদ্যালয় হিসাবে শ্রেণীবদ্ধ করা আছে। এই বিশ্ববিদ্যালয়টি সাধারণ লিবারাল আর্টস এবং বিজ্ঞানে স্নাতক এবং মাস্টার ডিগ্রী প্রদান করে। এর নিয়মিত কলা বিভাগে স্নাতক (বিএ) এবং বিজ্ঞান বিভাগে স্নাতক (বিএসসি) সম্পূর্ণ করতে চার বছর সময় লাগে এবং সম্মাননা ডিগ্রী প্রোগ্রাম বিএ (অনার্স) এবং বিএসসি (অনার্স) সম্পূর্ণ করতে পাঁচ বছর সময় লাগে। নিয়মিত আইন প্রোগ্রামও শেষ করতে পাঁচ বছর সময় লাগে। বিশ্ববিদ্যালয়টি একটি অনলাইন প্রোগ্রামও চালায়।
বিশ্ববিদ্যালয়ের ছাত্রদের সুবিধার উদ্দেশ্যে একটি নতুন রেল লাইন বিস্তারের কাজ ২০০৬ সালে শেষ হয়। ট্রেন ইয়াঙ্গুন সেন্ট্রাল রেলওয়ে স্টেশন থেকে তোগিয়াউঙ্গালে স্টেশন হয়ে বিশ্ববিদ্যালয় পর্যন্ত যায়। এর মোট বিস্তার প্রায় । এই ট্রেনটি সকাল ৫:২৫ থেকে বিকেল ৫:৩৫ পর্যন্ত দিনে দশ বার যাতায়াত করে। বিশ্ববিদ্যালয়ে যাতায়াত করার ক্ষেত্রে প্রায় চার হাজার ছাত্র প্রতিদিন এই রেল পরিষেবা ব্যবহার করে।
রেক্টরেরা হলেন:
২০১৬ নিউজিল্যান্ড ক্রিকেট দলের জিম্বাবুয়ে সফর

নিউজিল্যান্ড জাতীয় ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা জুলাই থেকে আগস্ট ২০১৬-এ অনুষ্ঠিত হয়।
ছাংশা মসজিদ

চাংশা মসজিদ () হচ্ছে () চীনের হুনান প্রদেশের চাংশার থিয়ানশিন ডিসট্রিক্টে হুইলং পর্বতের উপর অবস্থিত একটি মসজিদ। "চাংশা মসজিদটি" চাংশা ইসলামিক এ্যাসোসিয়েশনের আওতাধীন একটি স্থান।
চাংশা মসজিদ সর্বপ্রথম হনান এবং শাআনশি উভয় প্রদেশের ব্যবসায়ীদের দ্বারা চিং রাজবংশের সম্রাট কাংশির (১৭১১) ৫০তম বছরে "কেসি" () নামে নির্মাণ করা হয়। ১৯১৮ সালে, নানজিং প্রদেশের ব্যবসায়ীরা মসজিদটির দক্ষিণ দিকে জিংলিং বিদ্যালয়() সংযোগ করেন। ১৯৩৮ সালে, একটি অগ্নিকান্ডে ভবনটির বেশীরভাগ অংশ ক্ষতিগ্রস্ত হয়। তখন স্থানীয় মুসলিমরা মসজিদটিকে পুনঃনির্মাণ করেন। সাংস্কৃতিক বিপ্লবের সময়ে , প্রাচীন ইমামদের দ্বারা লিখিত "কুরআন" রেড গার্ড কর্তৃক পুড়িয়ে দেয়া হয়। ১৯৮৫ সালে, চাংশা সরকার বাইশা ওয়েল এর নিকটবর্তী থিয়ানশিন ডিসট্রিক্টের হুইলং পর্বতের উপর একটি মসজিদ নির্মাণকল্পে ৮.৫ লক্ষ ইউয়ান বাজেট করে।
মসজিদটি ইসলামি স্থাপত্যশৈলীতে জায়গা এবং নির্মাণাধীন জায়গার উপর এবং নির্মাণ করা হয়েছে। যার মধ্যে রয়েছে নামাজ কক্ষ, বসার কক্ষ, এবং অন্যন্য সুযোগ প্রদানকারী কক্ষ। নামাজ কক্ষটি তিন তলা ভবনবিশিষ্ট।
হাসকা মেয়না জেলা

হাসকা মেয়না (), এছাড়াও দিহ বালা জেলা নামেও ডাকা হয়ে থাকে, আফগানিস্তানের নঙ্গারহার প্রদেশের দক্ষিণে অবস্থিত একটি জেলা। জেলাটি মূলত পাকিস্তান সীমানা ঘিরে গঠিত হয়েছে। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫০,৫৯৫ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২০,২০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে মেয়না।
হাসনা মেনা শিনওয়ারি উপজাতিদের আবাসস্থল, এটি বৃহত্তর পশতুন গোত্রগুলির মধ্যে একটি। এছাড়াও এটি আফগানিস্তানের সোভিয়েত দখলকালে মুজাহিদীনদের একটি অন্যতম দুর্গ ছিল।
কন্টিকারি

কন্টিকারি একটি কাঁটা ধরনের গাছ। এর (বৈজ্ঞানিক নাম: Solanum virginianum)। এটি হল নাইটশেড প্রজাতির একটি উদ্ভিদ যা এশিয়ায় (সৌদি আরব, ইয়েমেন, আফগানিস্তান, ইরান, চিন, বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া) প্রাকৃতিকভাবে জন্মায়। ভারতে এটিকে ভেষজ উদ্ভিদ হিসেবে ব্যবহার করা হয় কিন্তু এর ফলটি বিষাক্ত।
কন্টকারি প্রচুর কাঁটাযুক্ত গুল্ম বিশেষ। তবে লতানো গাছের মতো মাটিতে ছড়িয়ে থাকে। গুল্মটির সারা গায়ে ধারালো ও খাড়া কাঁটা থাকে।
কপোতাক্ষ এক্সপ্রেস

কপোতাক্ষ এক্সপ্রেস (ট্রেন নং ৭১৫/৭১৬) বাংলাদেশের খুলনা শহর থেকে রাজশাহী শহরের মাঝে চলাচলকারী অন্যতম একটি আন্তঃনগর ট্রেন। এটি বাংলাদেশের ব্রডগেজ লাইনে চলাচলকারী প্রথম আন্তঃনগর ট্রেন। এছাড়াও এই খুলনা-রাজশাহী রুটে সাগরদাঁড়ি এক্সপ্রেস নামে আরেকটি ট্রেন চলাচল করে।
সর্বপ্রথম ১৯৮৬ সালের ১লা মে তারিখে কপোতাক্ষ এক্সপ্রেস তার উদ্বোধনী যাত্রা শুরু করে। এরপর ১৯৮৮ সালের দিকে সাময়িকভাবে ট্রেনটি বন্ধ করা হয়। পরে ১৯৮৯ সালের শেষের দিকে ট্রেনটি আবার চালু হয়। প্রথমিকভাবে ট্রেনটি শুধু যশোর, চুয়াডাঙ্গা এবং ঈশ্বরদী স্টেশনে যাত্রাবিরতী করতো। পুনরায় চালুর পর এই ট্রেনে ভেড়ামারা, পোড়াদহ এবং আলমডাঙ্গায় যাত্রাবিরতী সংযুক্ত করা হয়। ট্রেনটি মূলত খুলনা ভিত্তিক। এই রুটের অপর ট্রেন সাগরদাঁড়ি এক্সপ্রেস
কপোতাক্ষ এক্সপ্রেস ১১টি (এল এইচ বি - ভারতীয়) যুক্ত ট্রেন। এতে ১টি এসি চেয়ার, ৮টি শোভন চেয়ার আর ২টি পাওয়ার কার আছে।
গ্র্যাভিটি (২০১৩-এর চলচ্চিত্র)

গ্র্যাভিটি ২০১৩ সালে মুক্তি পাওয়া বিজ্ঞান কল্পকাহিনি নির্ভর রোমহর্ষক চলচ্চিত্র। চলচ্চিত্রটি পরিচালনা ও প্রযোজনা করেন আলফোনসো কুয়ারোন। চলচ্চিত্রটির তারকা সান্ড্রা বুলক ও জর্জ ক্লুনি দুইজনেই মার্কিন নভোচারী। গ্র্যাভিটি চলচ্চিত্রটির বেশিরভাগ কাহিনীই মহাকাশ সম্পর্কিত।
গ্র্যাভিটি চলচ্চিত্র ২৮ শে আগস্ট ২০১৩ ৭০তম ভেনিস আন্তর্জাতিক চলচ্চিত্র উৎসবে প্রদর্শিত হয়। বিভিন্ন দিক বিবেচনায় চলচ্চিত্রটি আমেরিকান ফিল্ম ইন্সটিটিউট কর্তৃক ২০১৩ সালের সেরা সিনেমার তালিকায় স্থান পায়।
চলচ্চিত্রটি ২০১৩ সালে সবচেয়ে বেশি অর্থ উপার্জন করা ৮টি চলচ্চিত্রের মধ্যে স্থান করে নেয়, যেটি $১০০ মিলিয়ন বাজেটের বিপরীতে সারাবিশ্বে $৭২৩ মিলিয়ন আয় করে। ৮৬তম একাডেমি পুরস্কারে গ্র্যাভিটি চলচ্চিত্র শ্রেষ্ঠ অভিনেতা, শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ মৌলিক সুর, শ্রেষ্ঠ চিত্রগ্রাহকের পুরস্কারসহ মোট ১০টি বিভাগে মনোনয়ন পায় এবং সাতটি বিভাগে পুরস্কার অর্জন করে। এছাড়াও চলচ্চিত্রটি ছয়টি বাফটা পুরস্কার পায়।
 "দ্য হলিউড রিপোর্টার"-এ বলা হয়, সান্ড্রা বুলক চলচ্চিত্রটিতে একাই আনুমানিক $৭০ মিলিয়ন আয় করেন। 
প্রমুখ।
গ্র্যাভিটি বৈজ্ঞানিক কল্পকাহিনি নির্ভর চলচ্চিত্রটি সর্বকালের সফল এবং সবচেয়ে বেশি হিট হওয়া বক্স অফিসের মধ্যে অন্যতম।
ইস্তাম্বুল বিমানবন্দর

ইস্তাম্বুল বিমানবন্দর () তুরস্কের ইস্তাম্বুল শহরের ইউরোপীয় অংশের আরনভুতকয়ে অবস্থিত একটি আন্তর্জাতিক বিমানবন্দর। এ বিমানবন্দরকে বিশ্বের বৃহত্তম বিমানবন্দর হিসেবে তৈরির পরিকল্পনা করা হয়েছিল, বর্তমানে এতে বৎসরে ১৫ কোটি যাত্রী পরিবহন ক্ষমতা রয়েছে এবং ভবিষ্যতে বাৎসরিক ২০ কোটি যাত্রী পরিবহনের ক্ষমতা সম্পন্ন হবে। এটি সাবিহা গোকচেন বিমানবন্দর ও আতাতুর্ক বিমানবন্দরের পর ইস্তাম্বুলের তৃতীয় বিমানবন্দর এবং এটিকে ইস্তাম্বুলের প্রধান আন্তর্জাতিক বিমানবন্দর হিসেবে গড়ার পরিকল্পনা করা হয়েছিল। এই বিমানবন্দরে যাত্রীবাহী বিমান চলাচল পুরোপুরিভাবে চালু হলে ইস্তাম্বুল আতাতুর্ক বিমানবন্দর বন্ধ করে দেওয়া হবে এবং আতাতুর্ক বিমানবন্দরের আইএটিএ কো‌ড আইএসটি (IST) নতুন বিমানবন্দরে সরিয়ে আনা হবে।
২০১৮ সালের ২৯ অক্টোবর তুরস্কের ৯৫তম প্রজাতন্ত্র দিবসে তুরস্কের রাষ্ট্রপতি রেজেপ তাইয়িপ এরদোয়ান ১৭ জন আমন্ত্রিত রাষ্ট্র ও সরকার প্রধানদের নিয়ে এই বিমানবন্দরটি উদ্বোধন করেন। ২০১৮ সালের ৩১ অক্টোবর রাজধানী আঙ্কারার উদ্দেশ্যে টার্কিশ এয়ারলাইনসের একটি বিমান "টিকে২১২৪" উড়ানের মাধ্যমে এই বিমানবন্দর হতে সর্বপ্রথম বিমান উড়ান দেয়। ১লা নভেম্বর ২০১৮ থেকে প্রতিদিন ৫টি রুটে বিমান চলাচল শুরু করে; রুট ৫টি হলো আঙ্কারা, আন্তালিয়া, বাকু, এরকান ও ইজমির। তার মধ্যে ৩টি অভ্যন্তরীণ আর বাকি ২টি আন্তর্জাতিক রুটে তুর্কি সাইপ্রাসের এরকান বিমানবন্দর এবং আজারবাইজানের বাকু হায়দার আলিয়েভ আন্তর্জাতিক বিমানবন্দরে বিমান চলাচল করে। ৫টি বিমান রুটের উড়ানই টার্কিশ এয়ারলাইনস পরিচালনা করে। ৩১ ডিসেম্বর ২০১৮ পর্যন্ত ও-৭ মোটরওয়ে ব্যবহার করে আতাতুর্ক বিমানবন্দর থেকে সব সরঞ্জাম নতুন বিমানবন্দরে সরিয়ে আনা হবে।
ইয়েসিলকয় এলাকায় অবস্থিত আতাতুর্ক বিমানবন্দর ইস্তাম্বুলের বর্তমান প্রধান বিমানবন্দর। এর চারপাশসহ পার্শ্ববর্তী বাকিরকয় জেলা শহরে হওয়ায় এয়ারট্রাফিক সমস্যা দিন দিন ব্যাপকহারে বৃদ্ধি পাচ্ছে। আতাতুর্ক বিমানবন্দর ইউরোপের ব্যস্ততম বিমানবন্দরগুলোর মধ্যে একটি। ২০১৩ সাল থেকে যাত্রী পরিবহন ট্রাফিকে এটি ইউরোপের ৫ম ব্যস্ততম বিমানবন্দর।
আতাতুর্ক বিমানবন্দরের চারদিকে অতিরিক্ত রানওয়ে নির্মাণের কোন জায়গা নেই।
টার্কিশ এয়ারলাইনস ইস্তাম্বুল বিমানবন্দর থেকে প্রথম উড়ান ৩১ অক্টোবর ২০১৮ তারিখ হতে আঙ্কারা, আনাতোলিয়া, ইজমির রুটে এবং আন্তর্জাতিক রুট বাকু, এরকান বিমানবন্দরে শুরু করে এবং আতাতুর্ক বিমানবন্দর থেকে সকল যাত্রী পরিসেবা এখানে সরিয়ে আনার পূর্ব পর্যন্ত এই কয়টি রুটই পরিচালিত হবে। ১লা জানুয়ারি ২০১৯ থেকে বৈরুত-ইস্তাম্বুল রুটে উড়ানের মাধ্যমে মধ্যপ্রাচ্যের সাথে বিমান পরিসেবা শুরু হবে।
আর্মি ইনস্টিটিউট অব বিজনেস এডমিনিস্ট্রেশন, সাভার

আর্মি ইনস্টিটিউট অব বিজনেস এডমিনিস্ট্রেশন বা সেনা ব্যবসায় প্রশাসন ইনস্টিটিউট, সাভার হচ্ছে সাভার সেনানিবাসে অবস্থিত একটি ব্যবসায় কলেজ। এটি বাংলাদেশ সেনাবাহিনীর মালিকানাধীন এবং তাদের দ্বারা পরিচালিত। এই কলেজটি বাংলাদেশ ইউনিভার্সিটি অব প্রফেশনালস-এর অধিভুক্ত। বাংলাদেশের শিক্ষামন্ত্রী ৫ মার্চ ২০১৫ সালে এটির উদ্ভোধন করেন।
ইনস্টিটিউটটি প্রাথমিকভাবে কেবল বিবিএ প্রদান করে; ৪০ জন শিক্ষার্থী প্রথম সেমিস্টারে ভর্তি হয়। বর্তমানে প্রতিষ্ঠানটি প্রতি সেমিস্টারে ৮০ জন শিক্ষার্থীকে মেধা ভিত্তিতে ভর্তি করে। প্রতিষ্ঠানটি বর্তমানে বিবিএ এবং এমবিএ ডিগ্রি প্রদান করে।
আর্মি আইবিএ বাংলাদেশ সেনাবাহিনী দ্বারা পরিচালিত হয় এবং বাংলাদেশ ইউনিভার্সিটি অব প্রফেশনালস কর্তৃক নির্ধারিত প্রবিধানে চলে। এই ইনস্টিটিউটের সভাপতিত্ব করেন সাভার অঞ্চলের কমান্ডার, এটি দশ সদস্যের পরিচালনা পর্ষদ দ্বারা পরিচালিত হয়। মহাপরিচালক (ডিজি) প্রতিষ্ঠানের সার্বিক পরিচালনার জন্য দায়বদ্ধ। আর্মি আইবিএ-এর বর্তমান মহাপরিচালক (ডিজি) হলেন মেজর জেনারেল মোহাম্মদ কামারুজ্জামান, পিএসসি, জিএসসি (অব)।
সেনাবাহিনী প্রধান (জেনারেল) এবং বাংলাদেশ ইউনিভার্সিটি অব প্রফেশনালসের উপাচার্যসহ নয় সদস্যের একটি বোর্ড এই ইনস্টিটিউটের কার্যক্রম তদারকি করে।
একাডেমিক পরিষদ আর্মি আইবিএ-এর একাডেমিক প্রোগ্রামগুলির পর্যালোচনা করে। আর্মি আইবিএ-এর সকল প্রশিক্ষক এবং সহযোগী অধ্যাপকরা বোর্ডের সদস্য এবং আর্মি আইবিএ-এর মহাপরিচালক হলেন বোর্ডের চেয়ারম্যান।
শিক্ষার্থীদের অবশ্যই একটি বাছাই পদ্ধতিতে উর্ত্তীর্ণ হতে হয়। এইচএসসি এবং এসএসসিতে ন্যূনতম প্রয়োজনীয় গ্রেড পয়েন্ট গড় (জিপিএ) পূরণকারী শিক্ষার্থীরাই ভর্তি পরীক্ষা দিতে পারে। এই রেকর্ডটি মোট ভর্তি পরীক্ষার স্কোরের ২৫% ভাগ। তারপরে শিক্ষার্থীদের একটি ১০০ নম্বরের লিখিত পরীক্ষা দিতে হয় যা মোট ভর্তি পরীক্ষার স্কোরের ৫০%। লিখিত পরীক্ষা থেকে নির্বাচিত শিক্ষার্থীদের একটি মৌখিক দক্ষতা পরীক্ষায় (ভাইভা) উর্ত্তীর্ণ হতে হয় যা মোট ভর্তি পরীক্ষার স্কোরের ২৫%। সর্বশেষ, তিনটি পর্যায়ে সেরা স্কোর অর্জনকারী প্রার্থী শিক্ষার্থীদের মধ্য থেকে ৮০-১০০ জন নির্বাচিত হয়।
কেডিই প্লাজমা ৫

কেডিই প্লাজমা ৫ () গ্নু/লিনাক্স প্ল্যাটফরমের জন্যে কেডিই সম্প্রদায়ের নির্মিত ডেস্কটপ পরিবেশ এর পঞ্চম ও সর্বশেষ প্রজন্ম। কেডিই প্লাজমা ৫ কেডিই প্লাজমা ৪ এর উত্তরাধিকারী যেটি ২০১৪ সালের ১৫ জুলাই মুক্তি পায়। এ সংস্করণে ব্রিজ নামে একটি নতুন ডিফল্ট থিম ব্যবহার করা হয়েছে। গ্রাফিক্যাল ইন্টারফেস পরিপূর্নভাবে কিউএমএলে স্থানান্তরিত হয়েছে, যেটি হার্ডওয়্যার এক্সিলারেশনের জন্যে ওপেনজিএল ব্যবহার করে। ফলাফলস্বরূপ, তূলনামূলক ভাল পারফরমেন্স ও কম শক্তি ক্ষয় লক্ষ্য করা যায়। 
কেডিই প্লাজমা ৫ কিউটি ৫,কেডিই ফ্রেমওয়ার্ক ৫ ও প্রধানত প্লাজমা-ফ্রেমওয়ার্ক ব্যবহার করে নির্মিত হয়েছে।
এটি হাইডিপিআই ডিসপ্লের জন্যে সমর্থন উন্নীত করে এবং পরিবর্তিত গ্রাফিক্যাল শেল সহযোগে আসে, যেটি ব্যবহৃত যন্ত্রের উপর ভিত্তি করে গ্রাফিক্যাল শেল মডিফাইয়ে সক্ষম। ব্রিজ নামে এখানে নতুন একটি ডিফল্ট থিমও রয়েছে। অদৃশ্য পরিবর্তনের মধ্যে রয়েছে, ওপেন জিএল (ইএস)-ভিত্তিক সিন গ্রাফ (ক্যানভাস) কেন্দ্রিক পরিপূর্ণ হার্ডওয়্যার এক্সিলারেশন গ্রাফিক্স স্ট্যাকে স্থানান্তর। 
প্লাজমা ৫ প্লাজমা ৪ এর কিউটিকুইকে রূপান্তর প্রক্রিয়া সম্পন্ন করে।
কেডিই প্লাজমা ৫ এক্স উইন্ডো সিস্টেম ব্যবহার করে। তবে ওয়েল্যান্ড সমর্থন উন্নয়ানাধীন রয়েছে। প্লাজমা ৫.৪ এ সর্বপ্রথম ওয়েল্যান্ড সমর্থন দেয়া হয়। প্রাথমিক ওয়েল্যান্ড সেশনের জন্যে স্টেবল সমর্থন প্রদান করা হয় ৫.৫ সংস্করণে (ডিসেম্বর ২০১৫)।
কেডিই সফটওয়্যার কম্পিলেশন কেডিই প্লাজমা এবং কেডিই অ্যাপলিকেশন দুভাগে ভাগ হওয়ার পর থেকেই, দুটো উপপ্রকল্পই এর নিজস্ব গতিতে এগুচ্ছে। কেডিই প্লাজমা ৫ প্রতি তিন-চার মাস অন্তর ফিচার রিলিজের মাধ্যমে এর নিজস্ব প্রকাশের সময়সূচী অনুসরণ করছে।
প্লাজমা মোবাইল হলো স্মার্টফোনের জন্য প্লাজমার একটি সংস্করণ। নেক্সাস ৫এক্স, পোস্টমার্কেটওএস সমর্থন করা কিছু যন্ত্র এবং পাইনফোনে এটি সমর্থন করে।
এন্ড্রু লি

হংকংয়ে জন্মগ্রহণ করে, এন্ড্রু লি সেন্ট পলস্ কো-এডুকেশনাল কলেজ থেকে প্রাথমিক শিক্ষা লাভ করেন ও পরবর্তীতে ইংল্যান্ডের রেপ্টন স্কুল, ডার্বিশায়ার-এ ভর্তি হন। তিনি কেমব্রিজ বিশ্ববিদ্যালয় থেকে এমএ ও এলএলএম লাভ করেন।
লি ১৯৭০ সালে মিডল টেম্পলে যোগ দেন এবং ১৯৭৩ সালে হংকং বারে যোগ দেন। ওদ্রে ইউ তার প্রথম ছাত্র ছিলেন, যিনি ১৯৭৮ সাল পর্যন্ত তার অধীনস্থ ছিলেন। তার ভাই সিনিয়র আইনি উপদেষ্টা বেঞ্জামিন ইউ ও তার একজন ছাত্র ছিলেন। বিচার মন্ত্রণালয়ের সাবেক সভাপতি উং ইয়াং লুং ছিলেন লির শেষ ছাত্র। ১৯৮৮ সালে তাকে রাণীর আইনি উপদেষ্টা হিসেবে নিয়োগ দেওয়া হয়েছিল।
১৯৯৯ সালে, তিনি "এনজি কা লিঙ এবং অন্য অভিবাসন" সম্পর্কিত প্রধান রায় দেন যেটি সে সময়কার বাসস্থান সম্পর্কিত একটি প্রধান বিতর্কিত রায় ছিল।
১৮ ফেব্রুয়ারি ২০১০ সালে, হংকং ইউনিভার্সিটি জনগণ মতামত আয়োজনে লি সর্বোচ্চ স্কোর (৬৮.১) সংগ্রহ করেন।
প্রধান বিচারপতির পদ থেকে অবসর নেওয়ার পর লি শিক্ষার কাজে নিয়োজিত হয়েছিলেন। তিনি হংকং বিশ্ববিদ্যালয়, হংকং চীনা বিশ্ববিদ্যালয় এবং হংকং সিটি বিশ্ববিদ্যালয়ে আইন বিভাগে অধ্যাপনার দায়িত্ব পালন করেছেন। তাছাড়া তিনি তিসুঙ্গা বিশ্ববিদ্যালয়েরও একজন সাক্ষাৎকারী অধ্যাপক ছিলেন।
১৭ জুলাই ২০১০ সালে, লির জন্য একটি বিদায় অনুষ্ঠানের আয়োজন করা হয়েছিল। আদালতকক্ষ বিচারক ও আইনজীবিদের দ্বারা পূর্ণ ছিল, তাছাড়া আরও ছিল হংকংয়ের আইন সোসাইটি এবং বার এসোসিয়েশনের অনেক সদস্য।
লি দুইজন কন্যাসহ বিয়ে করেন। তার স্ত্রী লি উ মো ইং জুড়ি হংকং ইউনিভার্সিটি (সমাজ বিজ্ঞান, ১৯৭০) থেকে স্নাতক সম্পন্ন করেন।
লি ল্যান্ড ডেভেলপমেন্ট করপোরেশনে চেয়ারম্যান হিসেবে, ইংল্যান্ড রেভেনিউ বোর্ড অফ রিভিউ-এর সহকারী চেয়ারম্যান হিসেবে, সিকিউরিটিস কমিশনের সদস্য হিসেবে দায়িত্ব পালন করেছেন। তাছাড়া, তিনি হংকং জকি ক্লাবের একজন তত্ত্বাবধায়কের দায়িত্ব পালন করেছেন।
২০০৮ সালে হংকং সরকার লিকে গ্র্যান্ড বাহুনিয়া ম্যাডেল পুরস্কার প্রদান করেন। ২০১০ সালে জনসেবামূলক কাজের জন্য তিনি উড্রো উইলসন পুরস্কার এবং দ্য সিং টাও লিডার অব দ্য ইয়ার পুরস্কার পান। পরের বছর তাকে হংকং বার এসোসিয়েশন এবং হংকং লো সোসাইটি-এর আজীবন সদস্যের স্বীকৃতি প্রদান করা হয়। তাছাড়া তিনি বিংহাম সেন্টারের রুল অব লো-এর একজন সাহায্যদাতা।
জ্যাকপট (২০০৯-এর চলচ্চিত্র)

জ্যাকপট ২০০৯ সালে মুক্তি পাওয়া একটি ভারতীয় বাংলা চলচ্চিত্র। এটি পরিচালনা করেন কৌশিক গাঙ্গুলি। চলচ্চিত্রটিতে অভিনয় করেছেন হিরণ চট্টোপাধ্যায়, কোয়েল মল্লিক, রাহুল ব্যানার্জী এবং সোহিনী পাল।
চলচ্চিত্রটি মূলত আপাতবাস্তব টেলিভিশন অনুষ্ঠান, যেটি স্টার আনন্দ কর্তৃক আয়োজন করা হয়।এতে দু'জন ফাইনালিস্ট অর্ক (হিরণ চট্টোপাধ্যায়) ও ডুডো (রাহুল ব্যানার্জি) উভয়কে সম্পন্ন করতে সাজনেকালি দুটি কাজ দেন। ডুডো পান ভাওয়ানিপুর পুলিশ স্টেশনের পুলিশ কনস্টেবল এর দায়িত্ব, অন্যদিকে অর্ক একজন গাড়ী চালকের দায়িত্ব। তাদের উভয়কে দায়িত্ব পালন করে পুরস্কার হিসেবে ১ মিলিয়ন রুপি জিতে নেওয়ার জন্য তিনদিন ও দুই রাত সময় দেওয়া হয়। ঘটনাচক্রের মাধ্যমে তারা তাদের দায়িত্ব পালন শেষে উভয়েই ৫০ লাখ রুপি করে অর্জন করে এবং সেই অর্থগুলো দুজনেই মানসিক রোগী পিয়ুর চিকিৎসার জন্য দান করে দেয়।
ইদ্রিস আহমদ

ইদ্রিস আহমদ (জন্ম: সেপ্টেম্বর ১৩, ১৮৯৪ - মৃত্যু: অক্টোবর ৯, ১৯৬৬) উপমহাদেশের একজন প্রবীণ রাজনীতিবিদ। যুক্তফ্রন্ট এর প্রার্থী হিসেবে ১৯৫৪ সালে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।
ইদ্রিস আহমদ চাঁপাইনবাবগঞ্জের শিবগঞ্জ উপজেলার দাদনচক গ্রামের এক মুসলিম পরিবারে ১৮৯৪ সালে জন্মগ্রহণ করেন। তিনি মুর্শিদাবাদের নিমতিতা উচ্চ বিদ্যালয় থেকে এন্ট্রাস পাশ করেন ১৯১৩ সালে, রাজশাহী কলেজ থেকে ১৯১৫ সালে এফ.এ এবং একই কলেজ থেকে ১৯১৭ সালে ডিস্টিংশনসহ প্রথম শ্রেণীতে বি.এ. পাশ করেন।
শেরে বাংলা এ. কে. ফজুলুল হক এর ঘনিষ্ঠ একজন রাজনীতিবিদ হিসেবে পরিচিত ছিলেন তিনি। তিনি তৎকালীন কৃষক প্রজা পার্টির কেন্দ্রীয় কমিটির সদস্য ও আঞ্চলিক নেতা ছিলেন। ১৯২৮ সালে তঃকালীন দুর্লভপুর ইউনিয়ন বোর্ডের প্রেসিডেন্ট নির্বাচিত হন তিনি। এর পরে মালদহ জেলা বোর্ড এর ভাইস চেয়ারম্যান নির্বাচিত হন। ১৯৩৭ সালে আইনসভার নির্বাচনে দক্ষিণ মালদহ আসনে মুসলিম লীগের প্রভাবশালী প্রার্থীকে বিপুল ভোটের পরাজিত করে আইন সভার সদস্য নির্বাচিত হন।
ঐতিহাসিক দেশ বিভাগের পরে ১৯৪৮ সালে তিনি রাজশাহী জেলা বোর্ডের সদস্য নির্বাচিত হন। এরপর ১৯৫৪ সালে যুক্তফ্রন্ট এর প্রার্থী হিসেবে দ্বিতীয়বারের মতো প্রাদেশিক আইন পরিষদ সদস্য (এম.এল.এ) নির্বাচিত হন।
ইদ্রিস আহমেদ অষ্টম শ্রেনীতে পড়াকালীন সময়ে নিজ উদ্যগে একটি স্কুল প্রতিষ্ঠা করেন। পরবর্তিতে তিনি তার জীবনে মোট আট টি শিক্ষা প্রতিষ্ঠান গড়ে তোলেন। ১৯৫৬ সালে তৎকালীন প্রাদেশিক প্রধানমন্ত্রীর রাজনৈতিক উপদেষ্টা হিসেবে তিনি রাজশাহী বিশ্ববিদ্যালয় প্রতিষ্ঠার জন্য জেলা ম্যাজিস্ট্রেটের সাথে সরকারের পক্ষে জমি একুয়ার করাসহ গুরুত্বপূর্ণ ভূমিকা পালন করেন। পরবর্তীতে রাজশাহী বিশ্ববিদ্যালয়ের দু’বার জ্যেষ্ঠতম সিনেট সদস্য নির্বাচিত হন।
সমাজসেবা এবং রাজনীতির পাশাপাশি তিনি তার জীবনে বেশ কিছু গবেষণাধর্মী বই লিখেছেন যার কিছু প্রকাশিত গ্রন্থের মধ্যে আছে "পতিত ইসলাম, মোসলেম অভাব, বংগ দেশের সংক্ষিপ্ত ইতিহাস, কৃষকের মর্মবাণী, লাক্ষা আবাদ, মানুষ না মেথর, জবা (উপন্যাস), লাল গোলাপ (উপন্যাস), তিন তালাকে বিপত্তি (উপন্যাস)" প্রভৃতি।
সমাজসেবী, রাজনীতিবিদ ইদ্রিস আহমদ ৯ অক্টোবর ১৯৬৬ সালে মৃত্যবরণ করেন
অ্যারোন লী

অ্যারোন লী সুন ইয়ং (জন্ম: ৭ জুন ১৯৭২) একজন সিঙ্গাপুরি পুরস্কার-বিজয়ী কবি, যিনি ইংরেজিতে লেখালেখি করেন। মালয়েশিয়ায় জন্ম নিলেও তিনি সিঙ্গাপুর থেকে শিক্ষা লাভ করেন এবং ১৯৯৬ সালে সিঙ্গাপুরবাসী হয়ে যান।
সিঙ্গাপুরের একটি সেকেন্ডারি বিদ্যালয় রাফলস ইনস্টিটিউশনে অধ্যয়নকালীন সময় লী লেখালেখি শুরু করেন, যেখানে তার অন্য বন্ধুরাও লেখালেখির সাথে জড়িত ছিল। ১৯৯০ সালে তিনি ও তার বিদ্যালয়ের সহপাঠীরা জনাথন কুয়ান ওয়েই হান, টং জো ঝি, অ্যালভিন পাং এবং জেফ্রে লিম তাদের কবিতার সংগ্রহ প্রকাশের জন্য একটি সিঙ্গাপুরের প্রকাশক ভিজে টাইমসকে আকর্ষিত করে। এই সংগ্রহ "ইন সার্চ অব ওয়ার্ডস" ১৯৯১ সালে প্রকাশিত হয়।
লী'র প্রথম কবিতাসংগ্রহ, "অ্যা ভিজিটেইশন অব সানলাইট" ১৯৯৭ সালে দ্যা স্ট্রেটস টাইমস কর্তৃক সেরা বই হিসেবে নির্বাচিত হয়েছিল। সংগ্রহটি গ্রহণযোগ্য হয় এবং ১৯৯০ সালে সিঙ্গাপুরে নতুন প্রজন্মের কবিতার প্রতি আকর্ষণ জন্মাতে একটি বড় ভূমিকা রাখে।
১৯৯৯ সালে, তার কবিতার নাম সিঙ্গাপুর জাতীয় শিল্প সংঘের "পয়েমস অন দ্যা মুভ" আয়োজনের জন্য নির্বাচিত হয়। এটি ছিল মূলত কবিতাকে সাধারণ জনগণের কাছে আনার একটি জাতীয় কার্যক্রম।
লী'র লেখনি বিভিন্ন পত্রিকায় সংকলিত হয়েছে। যেমন, "রিদমস: অ্যা মিলেনিয়াল অ্যানথলোজি অব পোয়েট্রি" () (সিঙ্গাপুর), "নিউ স্ট্রেইট টাইমস" (মালয়েশিয়া), "অ্যাঙলিস্টিক" ( (জার্মানি), এবং "ফিফটি অন ফিফটি" () (সিঙ্গাপুর)।
২০০৭ সালে, লী তার দ্বিতীয় কবিতা সংগ্রহ "ফাইভ রাইট এঞ্জেলস" প্রকাশ করে। বইটি ২০০৮ সালের সিঙ্গাপুর সাহিত্য পুরস্কারের জন্য চূড়ান্ত হিসেবে নির্বাচিত হয়।
তিনি বিভিন্ন সৃজনশীল কাজ দেখা ও বিভিন্ন নতুন কবিদের লেখালেখি পর্যালোচনার কাজে নিয়োজিত রয়েছেন। তিনি একজন শিল্পী ও শিক্ষক নামিকো চ্যানকে বিয়ে করেছেন। তিনি খ্রিস্টান ধর্ম অবলম্বন করেন এবং তার কাজে খ্রিস্টান ধর্মীয় বিভিন্ন চিত্র ফুটে ওঠে।
২০১৪ সালে, লি তার তৃতীয় সংগ্রহ, "কোস্টল্যান্ডস" সিঙ্গাপুর লেখক উৎসব এ উন্মুক্ত করেন। "কোস্টল্যান্ডস"-এ লেখক বড় এই পৃথিবীর মাঝে নিজেকে নবাগত হিসেবে ধারণা করে তার অভিজ্ঞতা তুলে ধরেছেন।
লি ১৯৭২ সালে জন্ম গ্রহণ করেছেন। তিনি ১৯৯৬ সালে সিঙ্গাপুরের বাসিন্দা হওয়ার পূর্বে জোহর বাহরুতে বসবাস করতেন। তিনি উডল্যান্ডস প্রাইমারি স্কুলে পড়াশোনা করেছেন। প্রাইমারি স্কুল লিভিং এক্সামিনেশন (পিএলএমই) দেওয়ার পর তিনি রাফলস ইন্সটিটিউশনে পড়াশোনা করেন। রাফল ইন্স্টিটিশন থেকে পাশ করার পর, লি সিঙ্গাপুর জাতীয় বিশ্ববিদ্যালয়ের আইন বিভাগে আইন নিয়ে পড়াশোনা করেন। তিনি নামিকো চ্যানকে ৭ই জুন ২০০৩ সালে বিয়ে করেন, যিনি সিঙ্গাপুরের একজন চিত্রশিল্পী।
মনিরা মিঠু

মনিরা আক্তার মিঠু একজন বাংলাদেশী টেলিভিশন এবং চলচ্চিত্র অভিনেত্রী। তিনি ২০০৮ সালে "এমন দেশটি কোথাও খুঁজে পাবে নাকো তুমি" নাটকে অভিনয় করে মেরিল-প্রথম আলো পুরস্কারের সমালোচক শাখায় সেরা টেলিভিশন অভিনেত্রী বিভাগে পুরস্কার অর্জন করেন।
হুমায়ূন আহমেদ পরিচালিত টেলিভিশন নাটক "অপেনটি বায়োস্কোপ" দিয়ে তিনি তার অভিনয় জীবন শুরু করেন।
২০০৯ সালে সেরা টিভি অভিনেত্রীর জন্য মেরিল প্রথম আলো পুরস্কার পান।
চাংশা রেলওয়ে স্টেশন

চাংশা রেলওয়ে স্টেশন () হচ্ছে একটি মেট্রো স্টেশন এবং বেইজিং–গুয়ানজু রেলওয়ের একটি রেলওয়ে স্টেশন। এটি ফুরং জেলা, চাংশা, হুনান, চীনে অবস্থিত। এটি চাংশা মেট্রোর লাইন ২ দিয়ে পরিসেবা প্রদান করে।
এই স্টেশনটি ১৯১২ সালে নির্মাণ করা হয়, এবং ১৯৭৭ সালে পুনর্গঠন করা হয়।
চাংশা স্টেশন হচ্ছে একটি রেলওয়ে স্টেশন যা কাইফু জেলা, চাংশা, হুনান, চীনে অবস্থিত, যা সিআর গুয়ানজু। এটি ১৯১২ সালে কার্যক্রম শুরু করে।
রেলওয়ে স্টেশন হচ্ছে একটি ভূগর্ভস্থ স্টেশন যা ফুরং, চাংশা, হুনান, চীনে অবস্থিত এবং চাংশা মেট্রো দ্বারা চাংশা সাবওয়েতে পরিচালিত হয়। এটি ২০১৪ সালের ২৯ এপ্রিল কার্যক্রম শুরু করে।
শ্রী শ্রী মেহার কালিবাড়ী

শ্রী শ্রী মেহার কালী বাড়ী বাংলাদেশের চাঁদপুর জেলার শাহরাস্তি উপজেলা শহরের মেহার এলাকায় অবস্থিত একটি কালী মন্দির। এটি একটি শক্তিপীঠ।
লোক মুখে শুনা সনাতন ধর্মালম্বীদের বিশ্বের অদ্বিতীয় দশ মহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার শ্রীশ্রী মেহারেরশ^রী কালিবাড়ি। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে। শ্রীশ্রী মা কালির পরম ভক্ত বাসুদেব ভট্টাচার্য্যই ঠাকুর সর্বানন্দদেব নামে অষ্টম জন্মে পৃথিবীতে এসে মায়ের দশ রুপ দর্শনের পর পরিচিতি লাভ করে। কথিত আছে, যে যেই মাণষ কামনা করে অপ্রকাশ্যে মহালিঙ্গের সুড়ঙ্গ পথে দুধ, ডাবের জল দিতো তা পুকুরের মাঝে বুদবুদ করে উঠে দর্শণ দিতো। পুকুরটি জীর্বৃক্ষের পূর্ব দিকে বিদ্যমান রয়েছে।
বানি ইয়াস

বানি ইয়াস () হলো অনিশ্চিত উৎস থেকে আগত সংযুক্ত আরব আমিরাতের এক উপজাতীয় চুক্তি ব্যবস্থা (প্রধানত এটি ওমান ইবনে সাসা' বা নাজদি বংশ থেকে উৎপত্তি হয়েছে বলে গণ্য করা হয়)। এর সাথে ঐ এলাকার বিভিন্ন জাতির চূক্তি রয়েছিল। কাতারের দক্ষিণ-পূর্বে দুবাই থেকে খাওর আল উদাইদ অঞ্চলের জাতির মাঝে যে চুক্তি রয়েছে সেটিকে বানি ইয়াস চূক্তি বলা হতো। সেই জাতি তাদের আল নাহিয়ান শাসকদের দ্বারা পরিচালিত হতো, যাদের প্রধান কার্যালয় ছিল আল ডাফরা ও বর্তমানে আবুধাবি শহরে। আবুধাবি ও সংযুক্ত আরব আমিরাতের শাসক পরিবার আল নাহিয়ান (যা মূলত আল ফালাহি পরিবারের অঙ্গ) এই সম্প্রদায়ের অংশ ছিল ও এই সম্প্রদায় শাসন করতো। তাছাড়া, দুবাইয়ের আমির আল-মাকতুমরাও (যা মূলত আল-ফালাসি পরিবারের অঙ্গ) এই সম্প্রদায় শাসন করেছিল।
বানি ইয়াস ১৯ শতকের মধ্য দিকে সবচেয়ে ক্ষমতাশীল এক সম্প্রদায়ে পরিণত হয়। নিরাপত্তা ও সুরক্ষার জন্য অনেকে সম্প্রদায় বানি ইয়াস সম্প্রদায়ের সাথে যোগ দিয়েছিল। ক্ষমতাধর ও বৃহৎ এই সম্প্রদায় প্রায় ২০টি অংশে বিভক্ত ছিল। বানি ইয়াসের সাথে দাওয়াহির জাতির খুব কাছের সম্পর্ক ছিল, যেটি বুরাইমি মরুদ্যানের না'ইম ও কা'ব-এর সংস্কৃতি থেকে ভিন্ন। আল বু ফালাহরা হলো প্রথম বংশ যাদের বুরাইমি মরুদ্যানে সম্পদ ছিল। আল মাকতুম পরিবার এখন পর্যন্ত দুবাই শাসন করছে। মাকতুমরা বহির্বিশ্বের সাথে বিভিন্ন বাণিজ্য করতো।
বানি ইয়াসের আরো দুটি শাখা আল বু মাহাইর ও আল রুমাইথাত মূলত মুক্তা ও মাছের উপর জীবন নির্বাহ করতো। আল মাহারিবা সম্প্রদায়ের লোকেরাও মুক্তো বাণিজ্যের সাথে জড়িত ছিল। তাদের কাছে ৪০টি মুক্তো খোঁজার জন্য নৌকা ছিল।
আল কুবাইসাত সম্প্রদায়ের একটি বড় অংশ লিউয়া মরুদ্যানে তাদের সমাজ গড়ে তুলেছিল। আল মাঝরুই সম্প্রদায়ের লোকেরাও লিউয়াতে স্থায়ী হয়েছিল। তারা মূলত উটের উপর তাদের জীবিকা নির্বাহ করতো।
লিউয়ার গ্রামগুলোতে বিভিন্ন দল খুব সাহায্য-সহযোগিতা করে নিজেদের মাঝে সম্পর্ক তৈরি করেছিল। সেখনে এক সম্প্রদায়ের লোক অন্য সম্প্রদায়ের লোকের উটের দেখাশুনা করতো। আবার একজনের যখন মুক্তো খুঁজার নৌকা ছিলনা তখন সে অন্যের নৌকা নিয়ে যেত।
অন্যদিকে সুদান সম্প্রদায়ের লোকেরা তাদের বেশিরভাগ জীবন সমুদ্রতীরে অতিক্রান্ত করেছে। তাই তাদের জীবিকা সমুদ্রের উপরই বেশি নির্ভরশীল ছিল। তারা মুক্তো খুঁজে, মাছ শিকার করে তাদের জীবন নির্বাহ করতো। বাণিজ্যের ক্ষেত্রেও তাদের অনেক ভূমিকা ছিল।
বানি ইয়াস বিভিন্ন শাখায় বিভক্ত ছিল, যেগুলো হলো:
মিতা নূর

সাবিনা ইয়াসমিন মিতা নূর (মিতা নূর নামে পরিচিত) একজন বাংলাদেশী অভিনেত্রী ছিলেন। ১ জুলাই ২০১৩ তারিখে তিনি ঢাকায় গুলশানে নিজের বাড়িতে ফাঁসি দিয়ে আত্মহত্যা করেন।
শিশুশিল্পী হিসাবে নূর ভরতনাট্যম শিখতে বুলবুল ললিতকলা একাডেমিতে যোগ দেন। তিনি ১৯৮৯ সালে বাংলাদেশ টেলিভিশনে সাপ্তাহিক নাটক সাগর সেঁচার সাধ দিয়ে আত্মপ্রকাশ করেন। তিনি টিভি বিজ্ঞাপনে একজন মডেল হিসাবে অংশ নেন। ২০১১ সালে তিনি চাউনগালী একটি ছোট খেলা পরিচালিত।
২৪ বছর ধরে ব্যবসায়ী শাহানুর রহমান মজুমদারের সাথে নূরের বিয়ে হয়েছিল। একসঙ্গে তাদের দুই পুত্র শাহজাদ নূর এবং সদমান নূর তাহমুদ।
কোপা এভা দুয়ার্তে

কোপা এভা দুয়ার্তে ছিল একটি স্পেনীয় ফুটবল প্রতিযোগিতা, যেটি রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত হতো। এই প্রতিযোগিতায় লা লিগা এবং কোপা দেল জেনারেলিসিমোর বিজয়ীদের মধ্যে অনুষ্ঠিত হতো। ১৯৪০ সালে এটি "কোপা দে কাম্পেওনেস" নামে শুরু হয়েছিল এবং ১৯৪৫ সাল পর্যন্ত কোন খেলা অনুষ্ঠিত হয়নি। আর্জেন্টিনার রাষ্ট্রদূত সামরিক সরকারের সাথে সুসম্পর্কের কারণে "কোপা দে ওরো আর্জেন্টিনা" নামে একটি ট্রফি প্রস্তাব করেছিলেন। এই দুটি প্রতিযোগিতাই অননুমোদিত ছিল।
<nowiki>*</nowiki> ১৯৫২ এবং ১৯৫৩ সালে, লা লিগা এবং কোপা দেল জেনারেলিসিমো উভয় শিরোপা জয়ের ফলে এই প্রতিযোগিতার শিরোপাটি বার্সেলোনাকে পুরস্কৃত করা হয়েছিল।
পেশাওয়ার জেলা

পেশাওয়ার জেলা (, ) পাকিস্তানের খাইবার পাখতুনখোয়া প্রদেশের একটি জেলা। এটি পাকিস্তানের রাজধানী ইসলামাবাদ থেকে ১৬০ কিলোমিটার পশ্চিমে অবস্থিত। এই জেলার জেলা সদর হল পেশাওয়ার, যা খাইবার পাখতুনখোয়া রাজধানী।
পেশাওয়ার জেলা ভূ-কৌশলগতভাবে গুরুত্বপূর্ণ স্থানে অবস্থিত। এই জেলার একটি সমৃদ্ধ ইতিহাস রয়েছে। এই জেলা ও শহর অনেক সভ্যতার উত্থান ও পতন দেখেছে। এটি একসময় গান্ধার সভ্যতার কেন্দ্র ছিল এবং পরবর্তীকালে পারস্য, গ্রীক, বৌদ্ধ, কুশন, আফগান, মুঘল, শিখ এবং ব্রিটিশ দ্বারা শাসিত হয়েছিল। পেশাওয়ার নামের মূল জেলাটি ছিল ব্রিটিশ ভারতের উত্তর-পশ্চিম সীমান্ত প্রদেশের একটি জেলা।
১৯৪৭ সালে স্বাধীনতার পর, প্রাচীন পেশাওয়ার জেলা পেশাওয়ার বিভাগে পরিণত হয় যা বর্তমানে পেশোয়ার জেলা, চরসাদ্দা জেলা ও নওশরা জেলা নিয়ে গঠিত। জুলাই ১৯৮৮ সালে, সাবেক চরসাদ্দা তেহসিল পৃথক হয়ে চরসাদ্দা জেলা হয়ে ওঠে, পূর্ব নওশরা তেহসিল ১৯৯০ সালে নওশরা জেলা হিসেবে গঠিত হয়। পাকিস্তানের প্রশাসনিক কাঠামোর সাম্প্রতিক সংশোধনের অধীনে ২০০১ সালে ঘোষিত পেশাওয়ারকে নগর জেলার মর্যাদা দেওয়া হয়।
২০১৭ সালের আদমশুমারি অনুসারে পেশাওয়ার জেলার জনসংখ্যা ৪২,৬৯,০৭৯। জেলা জনসংখ্যা নিচের সারণীর মধ্যে দেখানো হয়েছে।
১৯৯৮ সালে, জনসংখ্যা ২২,২৬,৮৫১ জন ছিল, যার মধ্যে ৪৯% শহুরে জনগণ ছিল। ১৯৯৮ সালের আদমশুমারি ফলাফলে পশতু এই জেলার ৮৬% জনসংখ্যার প্রথম ভাষা ছিল।
পেশাওয়ার তেহসিলের ১৯৮১ সালের আদমশুমারি ফলাফল অনুযায়ী পশতু ৮০% পরিবারের ভাষা ছিল। এছাড়া হিন্দকো- ১৩%, উর্দু ৩.৮% এবং পাঞ্জাবী ৩.৩% পরিবারের ভাষা ছিল।
পেশোয়ার জেলায় সরকারি ও বেসরকারি খাতে চমৎকার কিছু শিক্ষা প্রতিষ্ঠান রয়েছে। জেলাটিতে মানবিক, সাধারণ বিজ্ঞান, বিজ্ঞান, প্রকৌশল বিজ্ঞান, চিকিৎসা বিজ্ঞান, কৃষি বিজ্ঞান এবং ব্যবস্থাপনা বিজ্ঞান থেকে শুরু করে সকল প্রধান শিক্ষার জন্য বিশ্ববিদ্যালয় রয়েছে। বর্তমানে ৯টি মেডিকেল কলেজের মধ্যে সরকারি খাতে ২টি এবং বেসরকারি খাতে ৭টি রয়েছে। কলেজগুলো পাকিস্তান মেডিকেল ও ডেন্টাল অ্যাসোসিয়েশন দ্বারা অনুমোদিত। এছাড়াও খাইবার মেডিকেল বিশ্ববিদ্যালয় নামে একটি মেডিকেল বিশ্ববিদ্যালয় রয়েছে।
১৯৫০ সালে, প্রথম সরকারি খাতে পেশাওয়ার বিশ্ববিদ্যালয়টি প্রতিষ্ঠিত হয়েছিল। ১৯৮০ সালে, প্রকৌশল ও প্রযুক্তি বিশ্ববিদ্যালয়, পেশাওয়ার প্রতিষ্ঠিত হয় এবং ১৯৮১ সালে কৃষি বিশ্ববিদ্যালয়, পেশাওয়ার উদ্বোধন করা হয়। ১৯৮৬ সালে, প্রথম বেসরকারি খাতের বিশ্ববিদ্যালয় সিইসিওএস ইউনিভার্সিটি অব আইটি অ্যান্ড ইমার্জিং সায়েন্সস যাত্রা শুরু করে। ১৯৯৫ সালে, ম্যানেজমেন্ট সায়েন্স ইনস্টিটিউট (পেশোয়ার) নামে একটি সরকারি ব্যবস্থাপনা প্রতিষ্ঠান প্রতিষ্ঠিত হয়, যা ২০০৫ সালে ডিগ্রী প্রদান প্রতিষ্ঠান হিসেবে গড়ে ওঠে।
মিরপুর ইউনিয়ন, জগন্নাথপুর

মিরপুর ইউনিয়ন সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ। এর আয়তন ২৮ বর্গ কিলোমিটার এবং জনসংখ্যা ২১,৩৬৪।
মিরপুর ইউনিয়ন ১৯৬০ সালে প্রতিষ্ঠিত হয়। জগন্নাথপুর উপজেলা ৮টি ইউনিয়নের মধ্যে মিরপুর ইউনিয়ন উপজেলার উত্তর-পূর্ব অংশে অবস্থিত। জন্মলগ্ন থেকে মিরপুর ইউনিয়ন মিরপুর গ্রামের নামে প্রতিষ্ঠালাভ করে। জামাইকাটা হাওরের ধান ও মাছ উৎপাদনে মিরপুর ইউনিয়নের ভূমিকা অপরিসীম। উল্লেখ্য যে, এ ইউনিয়নটি প্রবাসী অধ্যূষিত। অধিকাংশ লোকই প্রবাসে অবস্থান করে দেশের উন্নয়নে গুরুত্বপূর্ণ ভূমিকা রাখছেন । বাংলাদেশ জাতীয়তাবাদী দল - বিএনপি'র বিশিষ্ট রাজনীতিবিদ সাদমান খান এর পৈত্রিক নিবাস মিরপুর । মিরপুর ইউনিয়ন অবস্থান ও জনপদ জনিত বিষয়ে, শিক্ষা এবং নগরায়নের ফলে পৌরসভার মত এলাকা । ভবিষ্যৎ পরবর্তী পরিকল্পনায় সরকার চাইলে রাষ্ট্রীয় ঘোষণায় মিরপুর পৌরসভায় রূপান্তর হওয়ার মত যোগ্যতা রয়েছে মিরপুর ইউনিয়নের । 
জগন্নাথপুর উপজেলার উত্তর-পূর্বে মিরপুর ইউনিয়নের অবস্থান। উপজেলা সদর থেকে এর দূরত্ব প্রায় ৪ কিলোমিটার। এই ইউনিয়নের পূর্বে সিলেটের বিশ্বনাথ উপজেলা, পশ্চিমে পাটলী ইউনিয়ন ও জগন্নাথপুর পৌরসভা, উত্তরে ছাতক উপজেলা এবং দক্ষিণে সৈয়দপুর শাহারপাড়া ইউনিয়ন অবস্থিত।
অত্র ইউনিয়নের লোকজন সিলেটের আঞ্চলিক ভাষায় কথা বলেন। মিরপুর সাংস্কৃতিক দিক দিয়ে সমৃদ্ধ একটি অঞ্চল।
মিরপুর ইউনিয়নে রয়েছে আটঘর গ্রামের ঐতিহ্যঘেষা সুবিশাল জামাইকাটা হাওর। আটঘর গ্রামের উত্তরে এবং গড়গড়িয়া গ্রামের দক্ষিণ দিকে দুই গ্রামের পাশ দিয়ে আশা নদীর অবস্থান । আটঘর গ্রামের মাঠের পূর্ব সাইডে রত্না খাল অবস্থিত । এছাড়া অন্যান্য এলাকায় রয়েছে যোগনী খাল, মেঘাখালী খাল ও বিন্নাটেকির খাল ।
হযরত শাহ্ জালাল (র.) এর সফর সঙ্গী ৩৬০ আউলিয়ার অন্যতম একজন - 
এছাড়াও বিভিন্ন এলাকায় আঞ্চলিক সূফী ও পীরের মাজার দরগাহ রয়েছে ।
মুসলিম রাজপুত

মুসলিম রাজপুত বা মুসলমান রাজপুত, হল রাজপুতদের পিতৃগোত্রজ উত্তরপুরূষ। যাদের পূর্বপুরুষরা ভারতীয় উপমহাদেশের উত্তর অঞ্চলে বসবাস করত যারা মুসলিম ধর্মের অনুসারী ছিল। বর্তমানে উত্তর ভারত, আজাদ কাশ্মীর, এবং পাকিস্তানের পাঞ্জাব ও সিন্ধ রাজ্যে বসবাস করতে দেখা যায়। বর্তমানে তারা বিভিন্ন গোত্রে বিভক্ত হয়ে পরেছে। সোনারগাঁও এর ঈশা খাঁ ছিলেন একজন মুসলিম রাজপুত।
উৎপত্তিগত ভাবে "রাজপুত" শব্দের অর্থ হল সূয্য বংশিয়, চন্দ্রবংশিয় বা অগ্নি বংশিয় গোত্র। যারা নিজেদের ক্ষত্রিয় বলে দাবী করে।
ধর্মীয় ভিন্নতা থাকলেও যখনই রাজপুতদের অভিন্ন গৌরবের প্রশ্নে হিন্দু ও মুসলিম উভয় রাজপুত গোষ্ঠী বহুবার একত্রিত হয়ে বহি:শত্রুর মোকাবেলা করেছে।
বর্তমান উত্তর প্রদেশএর বুলানশহরের থুর্জা তাহশিলে রাজপুতদের ইসলাম গ্রহণের কিছু প্রমাণ পাওয়া যায়। 
নবম শতকে পাঞ্জাবে ইসমাইলী রাজপুতরা সুন্নি আরবদের স্থান দখল করে। এ রাজবংশ ১১ শতকের মধ্যভাগ পর্য়ন্ত টিকে ছিল যার রাজধানী ছিল মুলতান। গজনি শাসনামলে কাতারদের উপর চরম অত্যাচার চালান হয়। পরবর্তীতে তারা ফাতিমিদ খলিফা প্রেরিত দা’য়ী হালিমের নিকট ইসমাইলি ধর্মে দিক্ষিত হয়। তাদের শাসনকালে মুলতানে বাণিজ্য সম্প্রসারণ, এবং স্থানীয় সংস্কৃতির প্রসার ঘটে।
১০ শতকে আরব হাব্বিরি রাজবংশের স্থলে সুুমারা রাজবংশ প্রতিষ্ঠা লাভ করে। সিন্ধের ইতিহাসে সুমারারা অন্যতম দীর্ঘ শাসক হিসাবে পরিচিত। তাদের রাজত্বকাল ৩২৫ বছর টিকে ছিল। তাদের শাসনামলে ব্যবসায় বাণিজ্যে এবং সংস্কৃতির প্রসার লাভ করে।
মুজাফফরিদ রাজবংশ ১৫ শতকে গুজরাটে একটি স্বাধীন রাজ্য সালতানাত প্রতিষ্ঠা করেছিল। এ সময়ে গুজরাটে ব্যবসায় বাণিজ্যের ব্যাপক প্রসার লাভ করে। আহমেদাবাদ নগরী মুজাফফরিদ রাজাদের আমলে প্রতিষ্ঠিত হয়।
খোং দ্বীপ

খোং দ্বীপ বা দোন খোং iহচ্ছে সি ফান দোন নদীর ধার ঘেষে গড়ে ওঠা দক্ষিণ লাওসের সবচেয়ে বড় দ্বীপ। 
দ্বীপটি উত্তর থেকে দক্ষিণে প্রায় লম্বা এবং চওড়ায় প্রায় .। প্রায় পঞ্চান্ন হাজার মানুষের বসবাস এই দ্বীপে। মূলতঃ দ্বীপটির পশ্চিমাংশের মুয়াং সাএন এবং পূর্বের মুয়াং খোং অঞ্চলের বেশিরভাগ জনগোষ্ঠীর বাস। মুয়াং খোং দ্বীপটির রাজধানী এবং সরকারের প্রাদেশিক আসন। লাওসের প্রাক্তন প্রেসিডেন্ট খামতাই সিফানদোনের একটি বাসস্থান এই দ্বীপে রয়েছে। যা সম্ভবত দ্বীপটির উল্লেখযোগ্য উন্নয়নের কারণকে ইঙ্গিত করে। স্থানীয় জনগণ লম্বা গড়নের নৌকা যাতায়াত কাজে ব্যবহার করে থাকে। 
খোং দ্বীপ প্রাকৃতিক সৌন্দর্যের জন্য জনপ্রিয়। লাওসের অন্য দুই দ্বীপ দোন দেত এবং দোন খেতের পাশাপাশি দোন খোংকেও পর্যটকেরা তাদের দর্শনীয় তালিকার অন্তর্ভুক্ত করে।
ফিলিপাইনের জাতীয় বিজ্ঞানী

ফিলিপাইনের জাতীয় বিজ্ঞানী, ইংরেজিতে সংক্ষেপে ONS (Filipino: Pambansang Alagad ng Agham ng Pilipinas) বা অর্ডার অব ন্যাশনাল সায়েন্টিস্ট ফিলিপাইন সরকার কর্তৃক প্রদত্ত দেশটির বিজ্ঞানীদের সর্বোচ্চ সম্মাননা। প্রতি বছর দেশটির রাষ্ট্রপতি বিজ্ঞান ও গবেষণায় উল্লেখযোগ্য অবদান রাখার জন্য এই সম্মাননা প্রদান করেন।
১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনি ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে "বিজ্ঞানী" মর্যাদা পেতে হলে "বিজ্ঞানের অন্তত একটি বিষয়ে ডক্টরাল সম্মাননার অধিকারী" হতে হবে এবং "প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন" রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে জাতীয় বিজ্ঞানী সম্মাননা বা অর্ডার অব ন্যাশনাল সায়েন্টিস্ট নামকরণ করা হয়।
ফিলিপাইনের জাতীয় বিজ্ঞান ও প্রযুক্তি একাডেমি প্রতিবছর সর্বোচ্চ ১০ জন ফিলিপাইনের বিজ্ঞানীর নাম "জাতীয় বিজ্ঞানী" সম্মাননার মনোনীত করে। এই মনোনীত নামের তালিকা দেশটির রাষ্ট্রপতির কাছে দেয়া হয়। দেশটির রাষ্ট্রপতি "বিজ্ঞান ও প্রযুক্তি খাতে একক বা দলগতভাবে উল্লেখযোগ্য অবদানের জন্য" এক বা একাধিক বিজ্ঞানীকে এই সম্মাননার জন্য বাছাই করেন।
"জাতীয় বিজ্ঞানী" সম্মাননাপ্রাপ্ত বিজ্ঞানীরা দেশটিতে এই সম্মাননার পাশাপাশি জাতীয় একাডেমি কর্তৃক নির্ধারিত আর্থিক সাহায্যও পান। এছাড়াও, সম্মাননা প্রাপ্ত বিজ্ঞানীরা প্রতিমাসে অবসরভাতা, হাসপাতাল ও চিকিৎসা সংক্রান্ত সুবিধাসহ জাতীয় পর্যায়ের বিভিন্ন কাজে সরাসরি যোগ দেয়ার ক্ষেত্রে সুবিধা ভোগ করেন। সম্মাননাপ্রাপ্ত বিজ্ঞানীরা আইনানুসারে মৃত্যু পরবর্তী শেষকৃত্য়ের অনুষ্ঠানে দেশটির সামরিক বাহিনী কর্তৃক বিশেষ রাষ্ট্রীয় সম্মাননা পান। মূলত এই ""জাতীয় বিজ্ঞানী"" সম্মাননা দেশটির বিজ্ঞানীদের জাতীয় নায়ক স্বরূপ মর্যাদা দেয়।
১৯৭৮ সাল থেকে মোট ৪১ জন নারী ও পুরুষ বিজ্ঞানী এই সম্মাননা অর্জন করেছেন। এখন পর্যন্ত ফিলিপাইনের জাতীয় বিজ্ঞানীদের মাঝে ১৭ জন জীবিত আছেন। সাম্প্রতিককালে মৃত্যুবরণ করা জাতীয় বিজ্ঞানীদের শেষকৃত্যে সামরিক বাহিনী কর্তৃক বিশেষ সম্মাননা প্রদান করা হয়। ফিলিপাইনের জাতীয় বিজ্ঞানী সম্মাননায় অভিষিক্ত চিকিৎসাবিদ ফে দেল মুন্ডো আন্তর্জাতিক পদক রামোন ম্যাগসেসে পুরস্কারও অর্জন করেছেন।
সিরিয়ার সঙ্গীত

সিরিয়ার সঙ্গীত বলতে সিরিয়াতে বসতি স্থাপন করা এখনকার মানুষদের সঙ্গীতের ধরন এবং বৈশিষ্ট্যকে বোঝায়। এটি ক্লাসিক্যাল আরব মিউজিকের প্রসারে সিরিয়া অন্যতম কেন্দ্রবিন্দু ছিল; যেমন, আলেপ্পো শহর মুয়াশশাহ সঙ্গীতের জন্য বিখ্যাত। আন্দালুসিয়ান মুয়াশশাহ কবিতা থেকেই এই সঙ্গীতের উৎপত্তি।
সিরিয়ার লোক সঙ্গীত সাধারণত ওউদ বাদ্যযন্ত্র দিয়ে বাজানো হয়। এটি তার যুক্ত বাদ্যযন্ত্র। ইউরোপীয় লুট, বাঁশি ইত্যাদি বাদ্যযন্ত্রের আগেও এই ওউদ বাজানো হতো। নোমাডিক অঞ্চলে, মিযমার এবং রিবাব বাদ্যযন্ত্র বাজিয়ে গাওয়া বেদুঈন সঙ্গীত অনেক জনপ্রিয়।
আধুনিক সিরীয় সঙ্গীত অবশ্য লোক সঙ্গীত থেকে সম্পূর্ণ আলাদা। আধুনিক সঙ্গীতে সাধারণত ইউরোপীয় বাদ্যযন্ত্র বাজানো হয়। এই সঙ্গীতে একজন প্রধান গায়ক থাকেন এবং সমস্বরে গাওয়ার জন্য আরো গায়ক থাকেন। এই ধরনের সঙ্গীত অল্পবয়সীদের মাঝে খুবই জনপ্রিয়। বিশেষ করে ফরিদ আল আত্রাস, ফাহার বালান, সাবাহ ফকিরি, মায়াদা আল হেননায়ে এবং জর্জ ওয়াসসফদের মত শিল্পীরা এই আধুনিক সিরীয় সঙ্গীত বেশি গায়।
মুয়াশশাহ সঙ্গীত আরবীয় কবিতার একটি রূপ। এটি এক বা দুটি বাক্য দিয়ে শুরু হয় এবং গানের দ্বিতীয় অংশের সাথে এর মিল থাকে। এই সঙ্গীত আলেপ্পোতেই বেশি জনপ্রিয়।
ইসলাম প্রসারের আগে সিরিয়া খ্রিস্টানদের প্রধান অঞ্চল ছিল। সিরীয় সঙ্গীতের সাথে চার্চে গাওয়া সঙ্গীতের যথেষ্ট মিল পাওয়া যায়। বিশেষ করে স্তব সঙ্গীতের জন্ম সিরিয়াতেই। উল্লেখ্য, স্তবসমূহ এমন এক ধরনের সঙ্গীত যা খ্রিস্টানরা চার্চে প্রার্থনার সময় গেয়ে থাকে এবং এই গান পৃথিবীর প্রাচীন সঙ্গীতগুলোর মধ্যে অন্যতম।
এছাড়া সিরিয়ায় বসবাস করা ইহুদিদের একটি আলাদা বৈশিষ্ট্যসূচক ধর্মীয় গান আছে। নিউ ইয়র্ক শহর, মেক্সিকোসহ বিশ্বের নানান প্রান্তে বসবাস করা অনেক সিরীয় ইহুদি এখনো এই গান গায়।
ডাবকেহ সিরিয়ার অন্যতম প্রধান একটি নৃত্য। গোল করে বা সারিবদ্ধভাবে এই নৃত্য পরিবেশন করা হয়। একজন প্রধান নৃত্যশিল্পী এই নাচের নেতৃত্ব দেন। দর্শকশ্রোতার দিকে ফিরে ও নৃত্যশিল্পীদের দিকে ফিরে তিনি এই নাচের নেতৃত্ব দেন। এটি সাধারণত বিয়ের অনুষ্ঠান ও অন্যান্য অনুষ্ঠানে পরিবেশন করা হয়। এছাড়া আরাদা নামে আরেক লোকজ নৃত্য আছে যা তরবারি হাতে নিয়ে পরিবেশন করা হয়। বিশেষ করে মহিলারা ওরিয়েন্টাল নৃত্যের অংশ হিসেবে এই নৃত্য পরিবেশন করেন। ওরিয়েন্টাল নৃত্য মধ্যপ্রাচ্যে অতি জনপ্রিয় এক প্রকার নৃত্য।
প্রথম জাতীয় সংসদ সদস্যদের তালিকা

প্রথম জাতীয় সংসদ নির্বাচন বাংলাদেশে ৭ই মার্চ ১৯৭৩ সালে অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হলো।
জোরকুল হ্রদ

জোরকুল (বা সির-ই-কোল) পামীর পর্বতের একটি হ্রদ, যা আফগানিস্তান ও তাজিকিস্তানের সীমান্ত বরাবর অবস্থিত। এটা পূর্ব-পশ্চিমে প্রায় ২৫ কিমি প্রসারিত।পূর্ব থেকে পশ্চিমে আফগান-তাজিক সীমান্ত রয়েছে, যা দক্ষিণে বাঁক নিয়েছে কনকর্ড শৃংগের কাছে, হ্রদের ১৫ কিলোমিটার দক্ষিণে।হ্রদের উত্তরাংশ তাজিকিস্তানে রয়েছে; জোরকুল প্রাকৃতিক সংরক্ষণের অংশ হিসেবে সংরক্ষিত হয়।হ্রদ থেকে নির্গত হয়েছে পামির নদী, যা পশ্চিমপ্রবাহী হয়ে আফগান-তাজিক সীমান্ত বরাবর বইছে।এই হ্রদটি আমু দরিয়া বা অক্সাস নদীর উৎস। হ্রদের দক্ষিণে দাঁড়িয়ে রয়েছে, মহান পামীর পর্বতমালা। 
হ্রদটি প্রাচীন সিল্ক রোড-এর উপরে অবস্থান করে।   চীনা ঐতিহাসিক রেকর্ড অনুযায়ী, হ্রদটিকে উল্লেখ করা  হয় "মহান ড্রাগন পুল" () হিসাবে.
একদা হ্রদটি ওয়াখান-এর মীরের রাজত্বের অংশ বিশেষ ছিল। কিন্তু ১৮৯৫ সালে রাশিয়া এবং ব্রিটিশদের মধ্যে হওয়া চুক্তি অনুযায়ী, হ্রদটি রাশিয়া ও আফগানিস্তানের সীমান্ত বলে নির্দেশিত হয়।
মার্কো পোলো'র লেখাতে, সম্ভবত হ্রদটির উল্লেখ পাওয়া যায়। আধুনিক সময়ের প্রথম ইউরোপীয়, যিনি হ্রদটি পরিদর্শন করেন ১৮৩৮ সালে, তিনি হলেন, ব্রিটিশ নৌবাহিনীর অফিসার জন উড । সির-ই-কোল পরিচিত হয়ে ওঠে ব্রিটিশ সম্রাজ্ঞী ভিক্টোরিয়ার নামে, 'লেক ভিক্টোরিয়া' বলে, যদিও, উড এই নামটি অস্বীকার করেন  ।ব্রিটিশরা এই হ্রদটিকে পামীরের লেক ভিক্টোরিয়া বলে উল্লেখ করতেন।
মেরিঙ্গু

মেরিঙ্গু (, ; ) হলো একটি মিষ্টিজাতীয় খাবার, যা প্রায়ই ফরাসি, সুইশ এবং ইতালীয় রন্ধনপ্রণালীর সাথে সংযুক্ত। এটি ঐতিহ্যগতভাবে সাদা ডিম, চিনি অথবা স্টেবিয়া দিয়ে তৈরি করা হয় এবং মাঝে মাঝে এতে লেবু, ভিনেগার বা টার্টার ক্রিম অ্যাসিড জাতীয় উপাদান হিসেবে সংযুক্ত করা হয়। একটি অতিরিক্ত উপাদান হিসেবে লবণ, মরিচ, কর্নস্টার্ক বা জিলাটিন ডিমও যোগ করা যেতে পারে। যান্ত্রিক শিয়ার দ্বারা প্রোটিন ওভালবামিনের (ডিমের সাদা অংশে বিদ্যমান প্রোটিন) গুণপরিবর্তন করে স্টিফ পিকস তৈরি করার মাধ্যমে একটি ভালো মেরিঙ্গু তৈরি করা সম্ভব। প্রায়ই ভ্যানিলা, কম পরিমাণে বাদাম বা নারকেলের নির্যাস দিয়ে মেরিঙ্গুকে সুস্বাদু করা হয়। মেরিঙ্গুর স্বাদ অনেকাংশে এতে তেল ঢালার ওপর নির্ভর করে। তেল থেকে নির্গত চর্বি ডিমের সাদা অংশ হতে ফোম তৈরি করতে বাঁধা প্রদান করে।
মেরিঙ্গু একটি হালকা, বায়বীয় এবং মিষ্টিজাতীয় খাবার। ঘরে নির্মিত মেরিঙ্গু মাঝে মাঝে চর্বণযোগ্য এবং বাহিরের দিকে মচ্মচে হয়। অন্যদিকে, বাণিজ্যিকভাবে নির্মিত মেরিঙ্গু সম্পূর্ণই মচ্মচে হয়। সর্বনিম্ন () তাপমাত্রায় সর্বাধিক দুই ঘণ্টা যাবত বেকিং করে মেরিঙ্গু তৈরি করা হয়।
হোসে মারিয়া গুতিয়েরেজ এর্নান্দেজ

হোসে মারিয়া গুতিয়েরেজ এর্নান্দেজ (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন।
রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লিগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন।
১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।
রিয়াল মাদ্রিদ
বেশিকতাস
স্পেন অনূর্ধ্ব-১৮
স্পেন অনূর্ধ্ব-২১
রিয়াল মাদ্রিদ ফুটবল ক্লাব (যুব)

রিয়াল মাদ্রিদ ইয়ুভেনিল হলো স্পেনীয় পেশাদার ফুটবল ক্লাব, যেটি রিয়াল মাদ্রিদের অনূর্ধ্ব-১৯ দল। এই ক্লাবটি দিভিসিওন দে অনারে গ্রুপ ৫-এ খেলে। রিয়াল মাদ্রিদ ইয়ুভেনিলের প্রধান প্রতিদ্বন্দ্বী হচ্ছে আতলেতিকো মাদ্রিদ এবং রায়ো ভায়েকানো।
এই ক্লাবটি জাতীয় কোপা দে কাম্পেওনেস ইয়ুভেনিল এবং কোপা দেল রে ইয়ুভেনিল অংশগ্রহণ করে। এই প্রতিযোগিতায় লীগের অবস্থানে ভিত্তিতে উয়েফা যুব লিগে উত্তীর্ণ হয়।
ফিফা শতাব্দীর শ্রেষ্ঠ ক্লাব

ফিফা শতাব্দীর শ্রেষ্ঠ ক্লাব হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল।
রিয়াল মাদ্রিদের হয়ে সাবেক ফুটবলার আলফ্রেদো দি স্তেফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।
এই পুরস্কারের জন্য ব্যবহৃত ভোটদান পদ্ধতি শুধুমাত্র দ্বি-মাসিক ম্যাগাজিন, "ফিফা ওয়ার্ল্ড ম্যাগাজিন"-এর (ফিফা প্রাতিষ্ঠানিক ম্যাগাজিন) মধ্যে সীমাবদ্ধ ছিল।
রেমোঁ কোপা

রেমোঁ কোপা (১৩ অক্টোবর ১৯৩১ – ৩ মার্চ ২০১৭) একজন ফরাসি ফুটবলার ছিলেন, যিনি স্পেনীয় ক্লাব রিয়াল মাদ্রিদ, ফরাসি ক্লাব রেঁস এবং ফ্রান্স ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন।
প্রায়ই তিনি তার প্রজন্মের অন্যতম সেরা খেলোয়াড় হিসেবে বিবেচিত হতেন। তিনি মাঠে একটি ফ্রি চরিত্রে খেলতেন যেখানে তিনি অ্যাডভান্সড প্লেমেকারের দায়িত্ব পালন করতেন। যিনি তার দ্রুততা, কর্মতৎপরতা এবং ড্রিবলিংয়ের জন্য সকলের কাছে সুপরিচিত ছিলেন। তিনি একজন স্বনামধন্য প্লেমেকার হওয়ার পাশাপাশি দারুন গোলদাতাও ছিলেন। ১৯৫৮ সালে, তিনি বালোঁ দর পুরস্কারটি জয়লাভ করেছিলেন। ১৯৭০ সালে, তিনি প্রথম ফুটবল খেলোয়াড় হিসেবে লেজিওঁ দনর জয়লাভ করেন এবং ২০০৪ সালে তিনি ফিফা পুরস্কার অনুষ্ঠানে পেলে তাকে ১২৫ সেরা জীবিত ফুটবলারের তালিকায় অন্তর্ভুক্ত করেন।
রেঁস
রিয়াল মাদ্রিদ
ফ্রান্স
ব্যক্তিগত